Lisa 1
10.07.2024 hankelepingu
nr 2-2/24/695-1 juurde

TEHNILINE KIRJELDUS

Töö:	Miinisadama akvatooriumi põhjasetetest proovide võtmine ja laboris analüüsimine

Objekt:	Harjumaa, Tallinn, Miinisadam aadressil Miinisadama tn 3/4 ja selle akvatoorium

Tellija:	Riigi Kaitseinvesteeringute Keskus

1.	Sissejuhatus ja taust

Seoses Miinisadama akvatooriumis kavandatavate süvendustöödega ning süvendatava pinnase kaadamisega, tuleb läbi viia setteanalüüsid süvendatavates asukohtades.

Tööde käigus süvendatakse idaväravat ja faarvaatrit kuni 2 m, millede rekonstrueerimise järgne keskmine sügavus saab olema 8,0 m.

Tehnilise kirjelduse alusel tellitud töö kavandamisel ja läbiviimisel tuleb juhinduda HELCOM-i 2024 juhendist „Guidelines for Management of Dredged Material at Sea“ (edaspidi viidatud ka HELCOM juhend).

2.	Tegevused töö lahendamiseks

2.1.	Tutvuda HELCOM-i 2024 juhendiga „Guidelines for Management of Dredged Material at Sea“ (kättesaadav aadressilt https://helcom.fi/wp-content/uploads/2024/03/HELCOM-Guidelines-for-Management-of-Dredged-Material-at-Sea.pdf
2.2.	Proovivõtu teostamine neljas punktis Miinisadama akvatooriumi põhjasetetest. Enne proovivõttu tuleb tellijaga kinnitada eeldatavad proovivõtukohad, et need annaksid parimat teavet süvendatava ala põhjasetete koostise kohta.
2.3.	Proovide analüüsimine laboris HELCOM-i juhendis Tier II esitatud Primary list saasteainete osas.
2.4.	Lühikese proovivõtumetoodika (sh proovivõtukohtade asukohad) kirjelduse koostamine analüüsiaktide juurde.

3.	Nõuded pakkujale

3.1.	proovivõtmine peab olema vastavuses HELCOMi juhendis toodud metoodikaga;
3.2.	analüüsi teostav labor peab olema EL-is akrediteeritud;
3.3.	pakkujal peab olema võimalik proovid võtta ja säilitada need kuni analüüsimiseni viisil, et säiliks nende esinduslikkus.

4.	Julgeolekunõuded täitjale. Edukaks tunnistatud pakkuja kohustub:

4.1.	taotlema kaitseväe korralduse seaduse § 41³ sätestatud nõuete alusel vähemalt 7 tööpäeva enne tööde algust sissepääsuluba Kaitseväe julgeolekualale ning esitama sissepääsutaotluse oma töötajate andmetega ja nende taustakontrolli teostamist lubava kirjaliku nõusoleku;
4.2.	täitma Kaitseväe „Julgeolekutingimused“ dokumendis sätestatud nõudeid ja tingimusi ning tagama nende täitmise alltöövõtja(te) poolt;
4.3.	arvestama asjaoluga, et julgeolekualaste nõuete mittejärgimine annab hankijale õiguse jätta leping sõlmimata või leping erakorraliselt etteteatamise tähtaega järgimata üles öelda.

5.	Tähtajad

Tellija kooskõlastatud töö peab olema valmis ja tellijale üle antud kõige hiljem 4 nädalat pärast tellimuskirja esitamise või lepingu sõlmimise kuupäeva. Töövõtja peab lõpliku tööversiooni esitama tellijale kooskõlastamiseks vähemalt 5 tööpäeva enne lõpptähtaega.

6.	Tellijale antavad materjalid

Tehnilise kirjelduse järgi teostatud analüüsiaktid koos proovivõtumetoodika kirjeldusega esitada tellijale digitaalselt allkirjastatuna (pdf vormingus, tabelandmed xlsx-vormingus, kaardiandmed shp-vormingus).